Vier loopbane met goeie vooruitsigte (waarvoor jy nie noodwendig 'n graad nodig het nie) - Solidariteit Wêreld LoopbaanSolidariteit Wêreld Loopbaan
Tuis › Artikels › Vier loopbane met goeie vooruitsigte (waarvoor jy nie noodwendig 'n graad nodig het nie)
Vier loopbane met goeie vooruitsigte (waarvoor jy nie noodwendig 'n graad nodig het nie)
'n Universiteitsgraad kan jou help om die loopbaan van jou drome na te streef en die regte stel vaardighede en kwalifikasies te verkry. Dis egter nie vir almal beskore nie. Hier volg vier groeiende beroepsvelde met bykans eindelose moontlikhede, waarvoor jy nie noodwendig 'n graad nodig het nie:
Geskatte salaris: Tussen R20 000 en R50 000 per maand, afhangend van werksondervinding.
Beskikbaarheid van werk in Suid-Afrika: Op Adzuna ('n soekenjin vir werksadvertensies wat elke beskikbare pos aandui), word tans 442 beskikbare digitale bemarkingsposte gelys. 'n Verslag oor die nuutste tendense toon 'n groeiende vraag na digitale bemarkingsvaardighede. Die verslag, 2018 Marketing Hiring Trends, toon 69% van alle maatskappye beplan om meer bemarkers te huur. Die kundigheid die meeste in aanvraag, is digitale reklame (45%), inhoudskepping en -kurasie (42%) en inhoudstrategie (39%). Kwalifikasies: Jy het geen formele kwalifikasies nodig om 'n digitale bemarker te word nie. Kennis, talent en die dryfkrag om te leer is vir baie werkgewers belangriker as akademiese prestasies. Dis nogtans wys om jou vaardighede te bekragtig deur 'n inleidende digitale bemarkingskursus suksesvol te voltooi. Vereistes: Digitale bemarking is 'n spesialisgebied van bemarking, daarom is dit belangrik dat jy op hoogte bly van die nuutste tegnologie, terwyl jy belang stel en aktief betrokke is in aanlyn-veldtogte en sosiale media. Jy moet tegnologie kreatief kan gebruik en innoverende bemarkingsveldtogte kan ontwikkel. Omdat dié industrie voortdurend aan die verander is, beteken dit dat maatskappye altyd op die uitkyk is vir nuwe talent wat op hoogte is van die jongste neigings. Besoek die volgende webtuistes indien jy jou kennis wil verbreed:●www.shawacademy.com/courses/marketing/online-digital-marketing-course●www.udemy.com/courses/marketing/digital-marketing/
Geskatte salaris: Dit hang af van die grootte van die maatskappy waarvoor jy werk. Met tien jaar of meer ervaring kan jy tot R30 000 per maand verdien, maar talle grafiese ontwerpers verdien tussen R8000 en R15 000 per maand.
Beskikbaarheid van werk in Suid-Afrika: Op Adzuna word tans 483 beskikbare poste gelys.
Kwalifikasies: As gevolg van die swaar fokus op werkservaring vir hierdie rol, word nie gespesifiseer of maatskappye voorkeur gee aan 'n graad, sertifikaat, diploma of fokus op praktiese vaardighede nie. Geskiktheid vir hierdie rol hang af van die vermoë om vaardigheid te demonstreer in 'n aantal programme, asook 'n uitstekende werksportefeulje. Enige kwalifikasie in grafiese ontwerp kan egter goed wees.
Besoek die volgende webwerwe vir meer inligting hieroor:
Vereistes: Om 'n grafiese ontwerper te word, moet jy IT- en tekenvaardighede asook uitstekende kommunikasievaardighede besit. Jy moet by spertye kan hou, goed onder druk kan werk, 'n kliënt se behoeftes visueel kan interpreteer, lateraal kan dink en 'n goeie begrip van kleur, ontwerp en ruimte hê.
Geskatte salaris: Tussen R39 000 en R90 000 per maand, afhangend van vaardighede en ondervinding.
Beskikbaarheid van werk in Suid-Afrika: Op Adzuna word tans 310 beskikbare poste gelys.
Kwalifikasies: 'n Rekenaarprogrammeerder het gewoonlik 'n graad in rekenaarwetenskap nodig. Baie tegnologie-kenners het egter nie "toepaslike" grade nie. Sommige van die tegnologie-industrie se voorste figure – waaronder Bill Gates, Steve Jobs en Mark Zuckerberg – het kollege verlaat lank voordat hulle 'n graad behaal het. 'n Gebrek aan 'n formele rekenaarwetenskap-graad behoort jou dus nie terug te hou om 'n goeie werk in tegnologie te vind nie.
Jon Brodsky, Amerikaanse bestuurder van Finder.com, 'n verbruikersbystandsmaatskappy, glo: "Volharding en die dryf om suksesvol te wees is belangriker as opvoedkundige kwalifikasies. Omdat ons 'n baie hoë standaard handhaaf en vinnig beweeg, toets ons tydens die onderhoudsproses of potensiële spanlede werklik die werk voorhande kan doen. Solank hulle 'n bewese vermoë het om die nodige werk te doen, gee ons nie om waar die vaardighede vandaan kom nie, hetsy deur selfstudie of kollege-opleiding."
Ook Amine Rahal, stigter en hoof uitvoerende beampte van IronMonk Solutions, 'n digitale bemarkingsmaatskappy, sê dat sy besigheid nie 'n graad van programmeerders vereis nie.
Vereistes: Programmering is steeds een van Suid-Afrika se skaarsste vaardighede. Rekenaarprogrammeerders kodeer instruksies wat 'n rekenaar moet volg. Hulle skep sagtewareprogramme deur kodes te skryf en toets die programme om seker te maak dis foutloos en werk optimaal. Moderne besighede kan nie sonder 'n briljante webwerf en effektiewe interne digitale programme met ander meeding nie, dus is programmeerders noodsaaklik vir die sukses van 'n maatskappy. Om in hierdie beroepsveld mededingend te bly, moet rekenaarprogrammeerders voortgaan met professionele ontwikkeling.
'n Lys van die web se beste aanlyn-koderingskursusse is:
Promoted: Envato Tuts+
Geskatte salaris: In Suid-Afrika is die gemiddelde salaris vir 'n projekbestuurder R 30 000 per maand.
Beskikbaarheid van poste: Adzuna lys tans 4,781 beskikbare projekbestuursposte in Suid-Afrika.
Kwalifikasies: Die proses om 'n projekbestuurder te word is uniek omdat daar nie een enkele voorgeskrewe pad is wat gevolg word nie. Sommige besluit dat hulle 'n projekbestuurder wil wees, neem klasse en word gesertifiseer, terwyl ander met onverwante grade of ondervinding die verantwoordelikheid van 'n projekbestuurder aanvaar sonder formele opleiding. Jy kan dus kies om 'n baccalaureus- of meestersgraad of 'n professionele sertifikaat te verdien.
Vereistes: As jy detail-georiënteerd is, in staat is om baie uiteenlopende aktiwiteite gelyk te organiseer en lief is om kreatiewe oplossings vir uitdagende probleme te vind, is die kans goed dat jy 'n goeie projekbestuurder sal uitmaak. Voorts moet jy die vermoë besit om spanne deur 'n projek (van begin tot einde) te lei en jou maatskappy se gewenste doelwitte binne die gegewe tyd en finansiële beperkings te bereik.
Dié rol is noodsaaklik in bykans alle nywerhede en werksvelde, wat beteken dat die werklike tipes projekte wat bestuur word, feitlik enige vorm kan aanneem. Die meeste projekbestuurders kies om in 'n spesifieke bedryf te spesialiseer om te verseker dat hulle toegerus is om daardie bedryf se unieke uitdagings te hanteer.
Besoek die volgende webtuistes vir inligting oor aanlynkursusse in projekbestuur:
Word 'n voedselwetenskaplike
Vyf studietegnieke wat regtig werk!
Vrae by die onderhoud: Wat is vir jou 'n ergernis by die werk?
Ek loop soveel moontlik kaalvoet en ek stem heeltemal saam dat mense aangemoedig moe word om kaalvoet te loop. Mens se voete moet vir jare jou gewig dra en moet dus nie verdruk en onderdruk word nie. Kyk maar hoe lyk party mense se voete as gevolg van verkeerde skoene.